01.11.2005
Palume Sind osalema ajakirja RUUM korraldatud arhitektuuri-, interjööri- ja disainikonkursil 2005.
Kui sel aastal on valminud Sinu projekteeritud kortermaja, siis palun saada meile selle projekt ja seletuskiri 8. novembriks 2005, aadressil firstname.lastname@example.org või email@example.com.
Konkursile ootame töid kolmes kategoorias:
· I Parim korterelamu 2005
· II Parim eluruumi interjöör 2005
· III Parim disain 2005
Kui oled tegelenud sisekujunduse või tootedisainiga, siis võid julgesti esitada oma tööd ka teistes konkursi kategooriates.
Ajakirja Ruum žürii, valib välja igast kategooriast 20 parimat tööd, mida esitletakse lugejale järjestikustes ajakirjanumbrites alates detsembrinumbrist.
Sellel aastal kuuluvad žüriisse Margit Mutso (EAL esimees), Priit Põldme (ESL esimees), Ilona Gurjanova – (EDL esimees) ja arhitektuurikriitik, EKA õppejõud Andres Kurg ning ajakirja RUUM peatoimetaja Ene Läkk.
Konkurss lõpeb suure finaalüritusega veebruarikuus, kus kuulutatakse välja iga kategooria üks peavõitja ning kaks lisaauhinda. Auhinnatöid tutvustab ajakiri RUUM põhjalikult.
RUUMi konkursi auhinnad on järgmised:
Parim interjöör
I – 25 000 krooni
II – 10 000 krooni
III – 10 000 krooni
Parim disain
I – 25 000 krooni
II – 10 000 krooni
III – 10 000 krooni
Parim korterelamu
I, II, III preemia on sponsorpanga üllatus.
Loodame käesoleva konkursiga panna aluse iga-aastasele traditsioonile, mis oleks Sulle ning kõigile Su kolleegidele heaks väljundiks.
NB! Palun anna oma osavõtusoovist teada ajakirja RUUM toimetusele!
Ene Läkk, peatoimetaja - firstname.lastname@example.org
Aino Ingrid Sepp, ajakirja RUUM toimetaja – email@example.com
tel 6662487, 534 95 818
Lugupidamisega Ene Läkk
ajakirja RUUM peatoimetaja